OSP บวก 5% ลุ้นกำไรไตรมาส 2 แตะ 722 ลบ. “ดีบีเอสฯ” ชี้ครึ่งปีหลังฟื้นตัวแกร่ง!
OSP บวก 5% ลุ้นกำไรไตรมาส 2 แตะ 722 ลบ. "ดีบีเอสฯ" ชี้ครึ่งปีหลังฟื้นตัวแกร่ง!
OSP บวก 5% ลุ้นกำไรไตรมาส 2 แตะ 722 ลบ. "ดีบีเอสฯ" ชี้ครึ่งปีหลังฟื้นตัวแกร่ง!
29 ก.ค. 2563

ผู้สื่อข่าวรายงานว่า ราคาหุ้น บริษัท โอสถสภา จำกัด (มหาชน) หรือ OSP ล่าสุด ณ เวลา  15.00 น. อยู่ที่ระดับ 44 บาท ปรับตัวขึ้น 2.25 บาท หรือ 5.39% ด้วยมูลค่าการซื้อขาย 1.34 พันล้านบาท
ทั้งนี้ บล.ดีบีเอส วิคเคอร์ส แนะนำ “ซื้อ” OSP ราคาเป้าหมาย 48 บาท/หุ้น โดยคาดว่ากำไรไตรมาส 2/2563 ยังโตได้เป็น 722 ล้านบาท (+2% จากช่วงเดียวกันเมื่อปีก่อน,-16% จากไตรมาสก่อน) ผลพวงสำคัญจากรายได้เงินปันผลรับจาก Unicharm เพิ่มขึ้นเป็น 100 ล้านบาท จากปีก่อนเพียง 60-70 ล้านบาท ขณะที่ผลการดำเนินงานจากธุรกิจหลักอ่อนลงบ้าง อันเป็นผลกระทบจากโรคระบาดโควิด-19
โดยต้องยอมรับว่าธุรกิจเครื่องดื่มชูกำลังมียอดขายอ่อนลงในช่างการระบาดของโรคโควิด-19 แต่ยังดีที่ได้รับการชดเชยจากธุรกิจเครื่องดื่ม Functional Drink ที่ยังเพิ่มได้อย่างแข็งแกร่ง
อย่างไรก็ตาม คาดว่าภาวะธุรกิจในครึ่งหลังปีนี้ (2H63) จะมีภาพการฟื้นตัวดี เพราะการเพิ่มกำลังการผลิตที่ไทยจะแล้วเสร็จในเดือน มิ.ย.63 นี้ และทำให้กำลังการผลิตเครื่องดื่มเพิ่มขึ้นได้ประมาณ 10-15% ขณะที่กำลังการผลิตที่เมียนมาร์จะแล้วเสร็จตามมาในเดือน ก.ค.63 ข้อดีคือ คาดว่าจะช่วยเพิ่มอัตรากำไรขั้นต้นที่เมียนมาร์ได้เป็นอย่างดี ดังนั้นจึงคาดว่าบริษัทจะยังสามารถทำได้ตามประมาณการ แม้ว่าในช่วงครึ่งแรกปีนี้จะได้หลุดเป้าไปบ้างที่ว่า ปีนี้รายได้และกำไรจะเติบโตเป็นตัวเลขสองหลักได้
ทั้งนี้ คงคำแนะนำ ซื้อ และราคาพื้นฐานที่ 48.00 บาท ซึ่งประเมินด้วยวิธี DCF ราคาปิดยังมีส่วนเพิ่ม (Upside) ได้อีก 15%         